Ervie
‘S e baile beag dùthchasail air iomall na Sròine Reamhaire, air an àirde an iar-dheas na h-Alba a th' ann an Ervie. Tha e suidhichte aig 51m os cionn ìre na mara fais air Loch Chonaill agus Cill Choluim, ann an ceann a tuath nan Rannaibh, air an àirde an iar Dhùin Phris is Gall-Ghaidhealaibh (Siorrachd Bhaile na h-Ùige ro 1975). Tha e 308km air falbh bho Obar Dheathain, 114km bho Ghlaschu, 98km bho Dhùn Phrìs agus 164km bho Dhùn Èideann, prìomh-bhaile na dùthcha. 'S e Beurla agus Beurla Ghallta a th' aig a’ mhòr-chuid dhiubh ann an Ervie. Tha Eaconomaidh a' bhaile gu math crochte air àiteachas, turasachd agus dreuchdan anns An t-Sròin Reamhair. Taobh fhoghlaim, chan eil sgoil ann agus le sin feumar a dhol dhan bhun-sgoil ann an Cill Choluim agus dhan àrd-sgoil anns An t-Sròin Reamhair.

Freumhan an Ainm
A rèir eòlaichean fhreumh-fhaclachd, tha e coltach gur ann à arbhar anns a' Ghàidhlig fhèin a tha an t-ainm. Nochd a' Ghàidhlig ann an ceann a deas na h-Alba anns an 7mh Linn agus bha an cànan fhathast làidir ann an Siorrachd Bhaile na h-Ùige fhèin anns an 18mh Linn. 'S e àite gu math torrach a th' ann, rud a tha a' toirt cuideam dhan teòiridh.

Eachdraidh

Poileataigs
'S ann gu Comhairle Choimhearsnachd Chille Choluim  a bhuineas Ervie, a ghabhas a-steach Cill Choluim, Barnhills agus an sgìre ann an ceann a tuath nan Rannaibh. Tha 750 duine a' fuireach san sgìre air fad. Tha 7 comhairlichean coimhearsnachd a' riochdachadh na sgìre agus thathar a' cumail coinneamhan na Comhairle gach cola-deug ann Talla a' Bhaile ann an Cill Choluim. Tha e a' buntainn dhan uàrd-taghaidh 01 (An t-Sròn Reamhar agus na Rannaibh) airson Comhairle na Roinne.

Còmhdhail
Chan eil seirbheis rèile ann. A dh'aindeoin sin, tha seirbheis bhus a' frithealadh a' bhaile:
411 An t-Sròn Reamhar – Lios Uill -Ervie - Lios Uillt – An t-Sròn Reamhar.

Iomraidhean 

Alba

Bailtean

Bailtean na h-Alba

Comhairle Dhùn Phris is Gall-Ghaidhealaibh

Siorrachd Bhaile na h-Ùige